VV SsFZ na svojom zasadnutí v dňoch 18.11.2021, okrem iných:

**Zobral na vedomie**:

* kontrolu uznesení VV, vykonanú predsedom SsFZ,
* aktuálne informácie z rokovania orgánov SFZ a o pokračujúcej rekonštrukcii Domu futbalu, v podaní predsedu SsFZ,
* vyhodnotenie priebehu jesennej časti súťaží v podaní predsedov ŠTK a KM SsFZ,
* správu o činnosti MaK za letné registračné obdobie, podanú predsedom MaK S. Špilom,
* informáciu predsedu TMK o pripavenosti ankiet:
* XXVII. ročníka ankety 11-tka SsFZ za rok 2021
* IXX. ročník ankety Najúspešnejčí tréneri SsFZ za rok 2021,

termín a spôsob vyhlásenia ankiet, z dôvodu pandémie,prenecháva na rozhodnutí novozvolených orgánov SsFZ,

* informáciu vedúceho sekretára o hospodárení SsFZ k 15.11.2021,

**Prerokoval:**

* plán práce orgánov SsFZ na I. polrok 2022, konštatoval, že táto agenda patrí do výhradnej kompetencie novozvolených orgánov zväzu, navrhol len termín prvého zasadnutia novozvoleného VV SsFZ na deň 14.1.2022,
* návrh rozpočtu SsFZ na rok 2022, konštatoval, že predloží delegátom konferencie „rámcový“ návrh rozpočtu tak, aby novozvolené orgány SsFZ mohli pružnejšie upatniť vlastné predstavy o konkrétnom použití finančných prostriedkov v jednotlivých položkách rozpočtu,
* na základe často kladených otázok vyplývajúcich z uplatnenia ustanovení RS SFZ a SsFZ, na základe vzniku III. líg v riadení SFZ, konštatuje, že platia všetky ustanovenia uvedené v RS SsFZ 2021/2022 v kap. XII. Postup, zostup a zaradenie družstiev. Pre jednoduchšie pochopenie uplatnenia všetkých ustanovení RS SFZ a SsFZ spracovala ŠTK SsFZ modelový dokument, vychádzajúci z aktuálneho stavu tabuliek jednotlivých súťaží a tento je k dispozícii na stránke [www.ssfz.sk](http://www.ssfz.sk) v časti Priebežný stav súťaží,
* prípravu Konferencie SsFZ 16.12.2021:
* Opatrenia a podnety rozvoja futbalu v pôsobnosti ssFZ v rokoch 2018 – 2021 – hodnotiaca správa
* návrh rozpočtu na rok 2022
* pripravenosť volieb
* organizačné zabezpečenie konferencie
* „Stanovisko členov Disciplinárnej komisie SsFZ“ k aktuálnym podaniam na DK SFZ.

**Schválil:**

* v hlasovaní členov VV SsFZ, formou hlasovania per rollam, rozdelenie prostriedkov z pripravovanej výzvy Eurá z EURA, vo výške765 000 €, nasledovne:
* 65 000 € vyčlenil na projekt dokončenia DOMU FUTBALU (asanácia garáží, výstavba oporného múru na vytvorenie parkovacích miest, úprava zelene, vnútorné vybavenie)
* 200 000 € na modernizáciu infraštruktúry FK III. ligy – rozdelí SsFZ
* 500 000 € na modernizáciu infraštruktúry prioritne FK IV. a V. líg – rozdelia príslušné ObFZ v pôsobnosti SsFZ, podľa schváleného kľúča (počet družstiev v súťažiach SFZ, SsFZ a ObFZ),
* z dôvodu obmedzenej činnosti FK, návrh nepokračovať, tak ako v minulom roku, v projekte „Vybrané FK“, a prostriedky určené na 2. príspevok pre vybrané kluby rozdelil nasledovne:
* jednorazový príspevok vo výške1 000 € pre kluby, ktorých družstvá dorastencov štartujú v III. lige U19 a U17
* jednorazový príspevok vo výške 500 € pre kluby, navrhnuté KM SsFZ (základná podmienka mať v súťažiach SsFZ zaradené družstvá MŽ, SŽ a doradu), ktoré dlhodobo príkladne vychovávajú mladých futbalistov,
* návrh na neuplatňovanie tzv. servisného poplatku (RS SsFZ 2021/2022, kap. XXIII., bod 10.) za jesennú časť súťažného ročníka 2021/2022 a doporučuje ho novozvoleným orgánom SsFZ v budúcnosti neuplatňovať a považovať ho za benefit poskytovaný SsFZ klubom,
* návrh programu Konferencie SsFZ 16.12.2021:

1. Otvorenie, privítanie hostí
2. Prehlásenie, že konferencia sa koná v zmysle Stanov SsFZ
3. Minúta ticha za zosnulých v priebehu volebného obdobia
4. Schválenie pracovného predsedníctva, mandátovej a návrhovej komisie, skrutátorov a overovateľov zápisnice
5. Vystúpenie hostí
6. Správa mandátovej komisie
7. Schválenie programu konferencie
8. Kontrola plnenia uznesení z ostatnej konferencie
9. Schválenie Rokovacieho poriadku SsFZ
10. Schválenie Volebného poriadku SsFZ
11. Potvrdenie Volebnej komisie SsFZ
12. Príhovor predsedu SsFZ
13. Správa o činnosti VV SsFZ od ostatnej konferencie
14. Opatrenia a podnety rozvoja futbalu v podmienkach SsFZ v rokoch 2018 – 2021 – hodnotiaca správa
15. Správa Kontrolóra SsFZ a predsedu Revíznej komisie SsFZ
16. Informácia o hospodárení SsFZ v roku 2021
17. Schválenie rozpočtu SsFZ na rok 2022
18. Odovzdanie ocenení
19. Voľba predsedu SsFZ a zároveň kandidáta na funkciu člena VV SFZ za SsFZ, predstavenie kandidátov
20. Prestávka
21. Voľba členov VV SsFZ, Kontrolóra SsFZ a predsedu RK SsFZ, predsedov orgánov zabezpečenia spravodlivosti SsFZ (DK, OK)
22. Voľba delegátov a ich náhradníkov na Konferenciu SFZ za SsFZ
23. Schválenie návrhu kandidáta SsFZ Jána Kováčika na funkciu prezidenta SFZ
24. Vyhlásenie výsledkov volieb do orgánov SsFZ a SFZ
25. Diskusia
26. Informácia o prijatých uzneseniach
27. Záver

* návrh Rokovacieho poriadku SsFZ
* návrh Volebného poriadku SsFZ
* návrh tlačIva „ Návrh kandidáta na funkciu volenú Konferenciou SsFZ 16.12.2021“ a Prehlásenie kandidáta“,
* návrh „Rámcového rozpočtu SsFZ na rok 2022“,

Po oboznámení sa z obsahom dokumentu, zaslaného členmi DK SsFZ VV SsFZ, vyslovuje VV SsFZ **dôveru** členom , ako aj predsedovi DK SsFZ.